**Ministru kabineta noteikumu projekta**

**“Grozījumi Ministru kabineta 2013. gada 19. novembra noteikumos Nr. 1347 “Valsts informācijas sistēmu datu savietošanas kārtība nekustamā īpašuma nodokļa atvieglojumu piešķiršanai”” sākotnējās ietekmes novērtējuma ziņojums (anotācija)**

|  |
| --- |
| **I. Tiesību akta projekta izstrādes nepieciešamība** |
| 1. | Pamatojums | Likuma “Par nekustamā īpašuma nodokli” 5. panta 32 daļa. |
| 2. | Pašreizējā situācija un problēmas, kuru risināšanai tiesību akta projekts izstrādāts, tiesiskā regulējuma mērķis un būtība | Līdz šim nekustamā īpašuma nodokļa atlaides pienācās vecākiem vai viņu aizstājējiem, kuriem ir trīs un vairāk bērni vecumā līdz 18 gadiem.Ministru kabineta noteikumu projekts “Grozījumi Ministru kabineta 2013. gada 19. novembra noteikumos Nr. 1347 “Valsts informācijas sistēmu datu savietošanas kārtība nekustamā īpašuma nodokļa atvieglojumu piešķiršanai”” (turpmāk – MK noteikumu projekts) paredz sekojošo:* 2.1 un 10. punkti, 12.1.  apakšpunkts noteiks pienākumu Izglītības un zinātnes ministrijai (turpmāk – IZM) nodot datus noteiktā apjomā un kārtībā Pilsonības un migrācijas lietu pārvaldei (turpmāk – PMLP). Šie dati nepieciešami nodokļu atlaižu aprēķinam par bērniem no 18 līdz 24 gadu vecumam, kuri turpina iegūt izglītību.
* 10.1 punkts, 12.2. un 12.2.3.8.  apakšpunkti noteiks pienākumu PMLP un Tiesu administrācijai nodot datus noteiktā apjomā un kārtībā savietotāja pārzinim. Šajā posmā tiek atlasīti dati par saistītām personām.
* 15.1.7.  apakšpunkts noteiks savietotāja rīcību, apstrādājot datus, datu saturu un nodošanas kārtību pašvaldībām.
* 6., 8., 11., 13. punktā, 12.1.1, 13.2., 14.5., 15.1.7.1, 19.1.2.  apakšpunktos tiek precizēta Ministru kabineta 2013. gada 19. novembra noteikumu Nr. 1347 “Valsts informācijas sistēmu datu savietošanas kārtība nekustamā īpašuma nodokļa atvieglojumu piešķiršanai”” (turpmāk – MK noteikumi Nr. 1347) numerācija.
* 20. punkts noteiks pašvaldības rīcību, ja tā atklās neatbilstību starp nodokļu maksātāja un IZM sniegtajiem datiem.
* 4.1, 17., 19., punkti, 12.2.3.4., 12.2.3.5., 12.2.3.7., 15.1., 15.1.4. 15.1.5. 15.1.8., 15.1.9. apakšpunktos tiek precizēti termini.

Šobrīd nav elektronizēts process, lai nodrošinātu informācijas nodošanu pašvaldībām par iedzīvotājiem, kuriem pienākas nekustamā īpašuma nodokļa atlaides saskaņā ar 2017. gada 6. aprīlī pieņemtajiem grozījumiem likumā “Par nekustamā īpašuma nodokli” (2017. gada 19. aprīlī publicēts oficiālajā izdevumā “Latvijas Vēstnesis”, 78 (5905)) 5. panta 1.2 daļu, kam jāstājas spēkā 2018. gada 1. janvārī.Saskaņā ar 2017. gada 6. aprīlī pieņemtajiem grozījumiem likumā “Par nekustamā īpašuma nodokli” atlaides pienāksies:* personai, kurai pašai vai kopā ar laulāto, vai tās laulātajam taksācijas gada 1. janvārī ir trīs vai vairāk bērnu vecumā līdz 24 gadiem, ja tie iegūst vispārējo, profesionālo vai augstāko izglītību,
* personai, kurai vai kuras laulātajam deklarētā dzīvesvieta ir vienā adresē kopā ar vismaz trim minētajiem bērniem,
* personas vai tās laulātā pirmās pakāpes augšupējam radiniekam, kuram deklarētā dzīvesvieta ir vienā adresē ar personu vai tās laulāto kopā ar vismaz trim minētajiem bērniem.

MK noteikumu projekts noteiks kārtību, kādā iestādes apmainās ar informāciju un apstrādā to:* IZM pārziņā esošā Valsts izglītības informācijas sistēma (turpmāk – VIIS) nodos datus PMLP par visām personām vecumā no 18 līdz 24 gadiem (neieskaitot), kuras iegūst vispārējo, profesionālo vai augstāko izglītību;
* PMLP atlasīs un nodos Valsts reģionālās attīstības aģentūras (turpmāk – VRAA) pārziņā esošajam Valsts informācijas sistēmu savietotājam (turpmāk – VISS) šādas ziņas par personu:
1. kurai pašai vai kopā ar laulāto, vai tās laulātajam taksācijas gada 1. janvārī ir trīs vai vairāk bērnu vecumā līdz 18 gadiem (arī aizbildnībā esoši vai audžuģimenē ievietoti bērni) vai
2. kurai pašai vai kopā ar laulāto, vai tās laulātajam taksācijas gada 1. janvārī ir trīs vai vairāk bērnu vecumā līdz 24 gadiem (neieskaitot), ja tie iegūst vispārējo, profesionālo vai augstāko izglītību,
3. kurai vai kuras laulātajam deklarētā dzīvesvieta ir vienā adresē kopā ar vismaz trim minētajiem bērniem,
4. datus par personas (pašas vai kopā ar laulāto) visiem bērniem vecumā līdz 18 gadiem (arī aizbildnībā esošiem vai audžuģimenē ievietotiem),
5. datus par personas (pašas vai kopā ar laulāto) visiem bērniem vecumā līdz 24 gadiem (neieskaitot), ja tie iegūst vispārējo, profesionālo vai augstāko izglītību, par kuriem Iedzīvotāju reģistrā nav iekļautas ziņas par miršanu vai pasīva statusa iegūšanu, neatkarīgi no bērna dzīvesvietas.

Minēto informāciju sniegs arī par personām vai tās laulātā pirmās pakāpes augšupējo radinieku, kuram deklarētā dzīvesvieta ir vienā adresē ar personu vai tās laulāto kopā ar vismaz trim minētajiem bērniem. * VRAA (VISS) nodos datus pašvaldībām par personām nodokļu atlaides piemērošanai, iekļaujot atbilstošo īpašnieku un nekustamo īpašumu datus.

Pēc MK noteikumu projekta spēkā stāšanās tiks noteikta sekojoša kārtība: * augstskolas (tostarp universitātes) iesniegs informāciju par personām, kuras iegūst augstāko izglītību VIIS. Citas mācību iestādes jau sniedz informāciju VIIS par personām, kuras iegūst vispārējo vai profesionālo izglītību;
* IZM (VIIS) nodos datus PMLP;
* PMLP atlasīs datus par daudzbērnu ģimenēm, to deklarētām dzīvesvietām un nosūtīs datus VISS;
* VRAA (VISS) nosūtīs personu datus Tiesu administrācijai;
* Tiesu administrācija nodos VISS datus par šo personu īpašumiem;
* VRAA (VISS) savietos datus un nodos tos pašvaldībām.

Ja MK noteikumu projekts netiks pieņemts, tad katrai personai vajadzēs vērsties pašvaldībā individuāli un pieprasīt nodokļu atlaidi, un pašvaldībai vajadzēs pieņemt lēmumu individuāli par katru personu. Tādējādi palielināsies administratīvais slogs, kas apgrūtinās iedzīvotāju un pašvaldību savstarpējo saziņu un ātru informācijas apriti. Šobrīd Izglītības ministrijā nepastāv sistematizēta datu apmaiņa par Latvijas valsts piederīgajiem, kuri studē ārvalstīs ar kaimiņvalstu augstskolām. To skolēnu vai studentu vecākiem, personām, kuras tos aizvieto vai augšupējiem radiniekiem, kuru bērni iegūst izglītību piem. Lietuvā vai Igaunijā, bet turpina dzīvot Latvijā, būs jāpieprasa atlaides individuāli. |
| 3. | Projekta izstrādē iesaistītās institūcijas | Vides aizsardzības un reģionālās attīstības ministrija (turpmāk – VARAM), VRAA, IZM, PMLP, Latvijas Pašvaldību savienība (turpmāk – LPS). |
| 4. | Cita informācija | Nav. |

|  |
| --- |
| **II. Tiesību akta projekta ietekme uz sabiedrību, tautsaimniecības attīstību un administratīvo slogu** |
| 1. | Sabiedrības mērķgrupas, kuras tiesiskais regulējums ietekmē vai varētu ietekmēt | Pirms augstskolas nav sākušas iesniegt datus par studējošajiem, un PMLP nav izveidojusi funkcionalitāti datu atlasei par augšupejošiem radiniekiem, ir ļoti grūti prognozēt cilvēku skaitu, kurus MK noteikumu projekts varētu ietekmēt. Latvijā ir aptuveni 39241 studējošais vecumā līdz 24 gadiem., 18200 18-24 gadus vecu vispārizglītojošo skolu audzēkņu, 14300 18-24 vecu profesionāli – tehnisko skolu audzēkņu. Latvijā ir aptuveni 40000 daudzbērnu ģimeņu, kurās ir aptuveni 320 tūkst. bērnu līdz un pēc 18 gadiem. Tai skaitā 15500 daudzbērnu ģimeņu ar bērniem vecumā līdz 18 gadiem, kurās ir vairāk nekā 50 tūkst. bērnu. |
| 2. | Tiesiskā regulējuma ietekme uz tautsaimniecību un administratīvo slogu | MK noteikumu projektam nav tiešās ietekmes uz tautsaimniecību, bet tas var netieši pozitīvi ietekmēt demogrāfisko situāciju, kam būs netieša pozitīva ietekme uz ekonomiku.MK noteikumu projekts mazinās administratīvo slogu tām pašvaldībām, kuras jau līdz šim piešķīra atlaides MK noteikumu projektā minētajām iedzīvotāju grupām: * kurai pašai vai kopā ar laulāto, vai tās laulātajam taksācijas gada 1. janvārī ir trīs vai vairāk bērnu vecumā līdz 24 gadiem, tie iegūst vispārējo, profesionālo vai augstāko izglītību,
* kurai vai kuras laulātajam deklarētā dzīvesvieta ir vienā adresē kopā ar vismaz trim minētajiem bērniem,
* personas vai tās laulātā pirmās pakāpes augšupējam radiniekam, kuram deklarētā dzīvesvieta ir vienā adresē ar personu vai tās laulāto kopā ar vismaz trim minētajiem bērniem.
 |
| 3. | Administratīvo izmaksu monetārs novērtējums | Šobrīd 21 pašvaldība piešķir nekustamā īpašuma nodokļa atlaides ģimenēm ar bērniem līdz 24 gadu vecumam, kuri turpina iegūt izglītību. Procedūras un atlaižu pakete dažādās pašvaldībās atšķiras, tāpēc ir veikts vispārīgs aprēķins: no visiem 82 tūkst. studējošiem 39 241 studējošais ir vecumā līdz 24 gadiem. Pieņemam, ka visām daudzbērnu ģimenēm vai augšupējiem radiniekiem pieder kāds nekustāmais īpašums, kur viņi dzīvo. No tiem aptuveni 10% ir ārvalstu studenti. Aptuveni 34% studējošie jau strādā, pieņemam, ka tie, kuri strādā vairs nedzīvo un nav deklarēti pie vecākiem, tādēļ to apgādniekiem nepienākas nodokļu atlaides (dati par strādājošo studējošo īpatsvaru izmantoti no EUROSTUDENT V apsekojuma). Tātad, 56% no studējošiem jeb 21975 cilvēkiem ir aktuāls jautājums par izziņām. Latvijā ir aptuveni 18200 18-24 gadus vecu vispārizglītojošo skolu audzēkņu un 14300 18-24 vecu profesionāli – tehnisko skolu audzēkņu. Tiek pieņemts, ka vispārizglītojošo skolu audzēkņi nestrādā pastāvīgu darbu, dzīvo un ir deklarēti pie vecākiem. Tiek pieņemts, vismaz 34% profesionāli – tehnisko skolu audzēkņu jau strādā, nedzīvo un nav deklarēti pie vecākiem, tātad izziņas ir aktuālas 66% jeb 9438 cilvēkiem.Vidēji vienas izziņas izsniegšana no mācību iestādes prasa aptuveni 15 minūtes, divas stundas no iedzīvotāja izziņas saņemšanai un iesniegšanai pašvaldībā, vēl 15 minūtes pašvaldībai datu ievadei un lēmuma pieņemšanai. Kopumā esošais administratīvais slogs laika izteiksmē ir aptuveni ((21975+18200+9438)x(15+15+120))/60=124033 stundas gadā. Vidējā bruto alga 2016. g. ir 859 *euro*, vidējais bruto atalgojums stundā 5 *euro*. Attiecīgi administratīvo izmaksu samazinājums saistībā ar elektroniskās datu apmaiņu izziņu vietā ir 124033x5=620165 *euro*. Aprēķins ir nosacīts, ņemot vērā, ka praksē izziņas gādās un sniegs paši izglītojamie (kuri visdrīzāk nestrādā), nekustamā īpašuma īpašnieks bieži vien tikai uzliks parakstu uz iesnieguma.Izmaksu samazinājums pie automatizētās datu apmaiņas, salīdzinot ar manuālo datu apmaiņu, ir 620165-28878=591287 *euro*. |
| 4. | Cita informācija | Nav. |

|  |
| --- |
| **III. Tiesību akta projekta ietekme uz valsts budžetu un pašvaldību budžetiem** |
| **Rādītāji** | **2017. gads** | Turpmākie trīs gadi (*euro*) |
| **2018.** | **2019.** | **2020.** |
| saskaņā ar valsts budžetu kārtējam gadam | izmaiņas kārtējā gadā, salīdzinot ar valsts budžetu kārtējam gadam | izmaiņas, salīdzinot ar kārtējo 2017. gadu | izmaiņas, salīdzinot ar kārtējo 2017. gadu | izmaiņas, salīdzinot ar kārtējo 2017. gadu |
| 1 | 2 | 3 | 4 | 5 | 6 |
| 1. Budžeta ieņēmumi: | 0 | 0 | 0 | 0 | 0 |
| 1.1. valsts pamatbudžets, tai skaitā ieņēmumi no maksas pakalpojumiem un citi pašu ieņēmumi | 0 | 0 | 0 | 0 | 0 |
| 1.2. valsts speciālais budžets | 0 | 0 | 0 | 0 | 0 |
| 1.3. pašvaldību budžets | 0 | 0 | 0 | 0 | 0 |
| 2. Budžeta izdevumi: | 0 | 28878 | 0 | 0 | 0 |
| 2.1. valsts pamatbudžets | 0 | 28878 | 0 | 0 | 0 |
| 2.2. valsts speciālais budžets | 0 | 0 | 0 | 0 | 0 |
| 2.3. pašvaldību budžets | 0 | 0 | 0 | 0 | 0 |
| 3. Finansiālā ietekme: | 0 | -28878 | 0 | 0 | 0 |
| 3.1. valsts pamatbudžets | 0 | -28878 | 0 | 0 | 0 |
| 3.2. speciālais budžets | 0 | 0 | 0 | 0 | 0 |
| 3.3. pašvaldību budžets | 0 | 0 | 0 | 0 | 0 |
| 4. Finanšu līdzekļi papildu izdevumu finansēšanai (kompensējošu izdevumu samazinājumu norāda ar "+" zīmi) | X | 28878 | 0 | 0 | 0 |
| 5. Precizēta finansiālā ietekme: | X | 0 | 0 | 0 | 0 |
| 5.1. valsts pamatbudžets | 0 | 0 | 0 | 0 |
| 5.2. speciālais budžets | 0 | 0 | 0 | 0 |
| 5.3. pašvaldību budžets | 0 | 0 | 0 | 0 |
| 6. Detalizēts ieņēmumu un izdevumu aprēķins (ja nepieciešams, detalizētu ieņēmumu un izdevumu aprēķinu var pievienot anotācijas pielikumā): | Nepieciešams papildus finansējums VRAA VISS pielāgošanai:* + - 1. Dokumentēšana (datubāze un savietošanas algoritmi) – 5,125 cilvēkdienas x 360 euro/cilvēkdiena = 1845 *euro*
			2. Izstrāde – 52,5 cilvēkdienas x 360 euro/cilvēkdiena = 18900 *euro*;
			3. Savietošanas procesa pārtestēšana – 25 cilvēkdienas x 360 *euro*/cilvēkdiena = 9 000 euro.

Kopā: 29745 *euro* + 6247 *euro* PVN= 35992 *euro*. Šobrīd VRAA uzturēšanas budžeta ietvaros paredzēts finansējums 7114 *euro* apmērā pielāgojumu izveidei. Līdz ar to kopējais papildus nepieciešamais finansējums būs 35 992-7114=28878 *euro*.Cilvēkdienu likme norādīta ņemot vērā šobrīd spēkā esošo līgumu par sistēmas uzturēšanu. Nepieciešamais laiks sistēmas pielāgojumu izstrādei rēķināts, pamatojoties uz noteikumu grozījumu projektu.PMLP veiks pielāgojumus Iekšlietu ministrijas budžeta apakšprogrammas 11.01.00 “Pilsonības un migrācijas lietu pārvalde” esošā budžeta ietvaros. |
| 6.1. detalizēts ieņēmumu aprēķins |
| 6.2. detalizēts izdevumu aprēķins |
| 7. Cita informācija | VARAM plāno pārdalīt līdzekļus no valsts budžeta programmas 97.00.00 “Nozaru vadība un politikas plānošana” prioritārā pasākuma “Padomju okupācijas upuru piemiņas memoriāla kompleksa būvniecības procesa kontroles un tiesiskuma nodrošināšanas izdevumu segšana” 28878 *euro* apmērā uz VARAM valsts budžeta programmu 32.00.00 “Valsts reģionālās attīstības politikas īstenošana” papildus funkcionalitātes izveidei datubāzēm.Noteikumu projektu īstenošana, tajā skaitā arī pielāgojumi informācijas sistēmās tiks nodrošināta iesaistīto institūciju budžetā esošo līdzekļu ietvaros, pārdalot izdevumus starp ministrijas budžeta programmām. |

|  |
| --- |
| **IV. Tiesību akta projekta ietekme uz spēkā esošo tiesību normu sistēmu** |
| 1. | Nepieciešamie saistītie tiesību aktu projekti | Ministru kabineta 2010. gada 17. augusta noteikumi Nr. 788 “Valsts izglītības informācijas sistēmas saturs, uzturēšanas un aktualizācijas kārtība”. |
| 2. | Atbildīgā institūcija | IZM.  |
| 3. | Cita informācija | Valsts sekretāru sanāksmē 2017. gada 13. aprīlī ir izsludināti grozījumi Ministru kabineta 2010. gada 17. augusta noteikumos Nr. 788 “Valsts izglītības informācijas sistēmas saturs, uzturēšanas un aktualizācijas kārtība” (VSS-402), ko sagatavoja IZM. |

|  |
| --- |
| **V. Tiesību akta projekta atbilstība Latvijas Republikas starptautiskajām saistībām** |
| Projekts šo jomu neskar |

|  |
| --- |
| **VI. Sabiedrības līdzdalība un komunikācijas aktivitātes** |
| 1. | Plānotās sabiedrības līdzdalības un komunikācijas aktivitātes saistībā ar projektu | Atbilstoši Ministru kabineta 2009. gada 25. augusta noteikumiem Nr. 970 “Sabiedrības līdzdalības kārtība attīstības plānošanas procesā” par projekta izstrādi tika informēti sabiedrības pārstāvji, 2017. gada 30. jūnijā ievietojot VARAM tīmekļvietnē [www.varam.gov.lv](http://www.varam.gov.lv) paziņojumu par līdzdalības iespējām MK noteikumu projekta izstrādes procesā.  |
| 2. | Sabiedrības līdzdalība projekta izstrādē | Sabiedrības pārstāvjiem tika dota iespēja līdzdarboties projekta izstrādē, rakstveidā sniedzot viedokli par MK noteikumu projektu.  |
| 3. | Sabiedrības līdzdalības rezultāti | Sabiedrības līdzdalības rezultātā iebildumi un priekšlikumi nav saņemti. |
| 4. | Cita informācija | Nav. |

|  |
| --- |
| **VII. Tiesību akta projekta izpildes nodrošināšana un tās ietekme uz institūcijām** |
| 1. | Projekta izpildē iesaistītās institūcijas | MK noteikumu projekta izpildi nodrošinās VRAA, IZM un PMLP.  |
| 2. | Projekta izpildes ietekme uz pārvaldes funkcijām un institucionālo struktūru. Jaunu institūciju izveide, esošu institūciju likvidācija vai reorganizācija, to ietekme uz institūcijas cilvēkresursiem | MK noteikumu projekts neparedz jaunu institūciju izveidi, likvidāciju vai reorganizāciju.MK noteikumu projekts neietekmē iesaistīto institūciju funkcijas un uzdevumus. |
| 3. | Cita informācija | Nav. |

Vides aizsardzības un reģionālās

attīstības ministrs K. Gerhards

Vides aizsardzības un reģionālās

attīstības ministrijas valsts sekretārs R. Muciņš

Ratkevičs 67026542

janis.ratkevics@varam.gov.lv